《郊祀庆成诗 其一》
宋代·程珌

粹古皆频岁，炎刘或异祠。有唐方定制，我宋遂因仪。

列圣馨明德，皇穹答显祺。恭惟圣天子，大典应昌期。

作者简介：程珌（1164～1242），宋代人，字怀古，号洺水遗民，休宁（今属安徽）人。绍熙四年进士。授昌化主簿，调建康府教授，改知富阳县，迁主管官告院。历宗正寺主簿、枢密院编修官，权右司郎官、秘书监丞，江东转运判官。